chhatramani/nepal_legal_regulations_corpus_np huggingface dataset:
पेट्रोलियम नियमावली २०४१ (Petroleum Regulation, 1984)

दोस्रो संशोधनद्वारा संशोधित । (२) उपनियम (१) को अधीनमा रही एकभन्दा बढी अन्वेषण खण्डको लागि पनि एउटै पेट्रोलियम सम्झौता गर्न सकिनेछ । (३) नेपाल सरकारले स्वीकृत गरेबमोजिम थपघट गरी अनुसूची-२ बमोजिमकै ढाँचामा पाँचौ संशोधनद्वारा थप । नेपाली वा अङ्ग्रेजी भाषामा पेट्रोलियम सम्झौता गरिनेछ । (४) नेपाल सरकारको तर्फबाट दोस्रो संशोधनद्वारा संशोधित । उद्योग मन्त्रालयका सचिवले पेट्रोलियम सम्झौतामा हस्ताक्षर गर्नेछ । पाँचौ संशोधनद्वारा थप । (५) यस नियम बमोजिम भएको पेट्रोलियम सम्झौता ठेकेदारले उल्लङ्घन गरेमा नेपाल सरकारले उक्त सम्झौता रद्द गर्न सक्नेछ । त्यसरी सम्झौता रद्द गर्नु अघि ठेकेदारलाई सफाई पेश गर्ने मनासिब माफिकको मौका दिनु पर्नेछ । १०क. कम्पनी तथा उद्योग दर्ता गराउनु पर्ने : नियम १० बमोजिमको पेट्रोलियम सम्झौता लागू भएको मितिले नब्बे दिनभित्र ठेकेदारले प्रचलित कानून बमोजिम कम्पनी तथा उद्योग दर्ता गराउनु पर्नेछ । परिच्छेद-३ । क्षेत्रको सीमाङ्कन । ११. अन्वेषण खण्ड र करार क्षेत्रको सतहको सिमाना : अन्वेषण खण्ड र करार क्षेत्र अक्षांश र देशान्तर तथा अन्तर्राष्ट्रिय सिमाना वा उल्लेखनीय प्राकृतिक स्वरूप जस्तै पहाडी खण्ड वा नदी मार्गबाट सीमाङ्कन गरिनेछ । १२. उत्पादन क्षेत्रको सतहको सिमाना : उत्पादन क्षेत्र बहुभुजीय आकारको हुनेछ र निश्चित भौगोलिक नियामकहरूबाट सीमाङ्कन गरिनेछ । १३. अन्वेषण खण्ड, करार क्षेत्र र उत्पादन क्षेत्रको ठाडो (भर्टिकल) सिमाना : अन्वेषण खण्ड, करार क्षेत्र र उत्पादन क्षेत्रको सतह मुनिको ठाडो सिमाना त्यस्तो खण्ड वा क्षेत्रको सतहको सिमानाबाट ठाडो सीमाङ्कन गरिनेछ । १४. अन्वेषण खण्डको क्षेत्रफल : प्रत्येक अन्वेषण खण्डको क्षेत्रफल विभागले सीमाङ्कन गरिदिए बमोजिम हुनेछ र पाँच हजार (५०००) वर्ग किलोमिटरभन्दा बढी हुने छैन । १५. नापी गर्ने अधिकार : अन्वेषण खण्ड, करार क्षेत्र र उत्पादन क्षेत्र स्पष्ट रूपले सीमाङ्कन गर्ने प्रयोजनको लागि विभागले आवश्यक देखेमा ठेकेदारको खर्चमा आफैंले नापी गर्न वा ठेकेदारलाई नापी गर्न आदेश दिन सक्नेछ । परिच्छेद-४ । अन्वेषण । १६. अन्वेषण अवधि : तेस्रो संशोधनद्वारा संशोधित । (१) प्राथमिक अन्वेषण अवधि पेट्रोलियम सम्झौता लागू भएको मितिबाट चार (४) करार वर्षको हुनेछ पाँचौ संशोधनद्वारा झिकिएको । पाँचौ संशोधनद्वारा संशोधित । (१क) उपनियम (१) बमोजिमको प्राथमिक अन्वेषण अवधि समाप्त भएपछि नेपाल सरकारले आवश्यकता अनुसार पहिलो पटक तीन करार वर्ष र दोस्रो पटक दुई करार वर्ष गरी बढीमा पाँच करार वर्ष थप गर्न सक्नेछ । पहिलो संशोधनद्वारा संशोधित । (२) अन्वेषण अवधिको अन्त्यमा कुनै तेलको इनारको सम्बन्धमा चालू भैरहेको खन्ने, लगिङ गर्ने, परीक्षण गर्ने वा थुन्ने काम पूरा गर्न वा कुनै सम्भाव्यता कार्य पूरा गर्न, पत्ता लागेको पेट्रोलियमको मूल्याङ्कन गर्न, विस्तृत विकास कार्यक्रम र बजेट तयार पार्न तथा पेश गर्न वा उत्पादन अनुमतिको लागि निवेदन दिन वा करार क्षेत्रमा पत्ता लागेको स्थलबाट प्राप्त पेट्रोलियमको निर्यात बजार (आवश्यक बन्दोबस्त तथा आवश्यक पूर्वाधारसमेत) निश्चित गर्न चाहिने मनासिब अवधिको लागि विभागले अन्वेषण अवधिको म्याद पुनः बढाईदिन सक्नेछ । १७. क्षेत्रको परित्याग : पहिलो संशोधनद्वारा संशोधित । (१) ठेकेदारले देहायबमोजिम क्षेत्र परित्याग गर्नु पर्नेछः- ।
पेट्रोलियम नियमावली २०४१ (Petroleum Regulation, 1984)

१७. क्षेत्रको परित्याग : पहिलो संशोधनद्वारा संशोधित । (१) ठेकेदारले देहायबमोजिम क्षेत्र परित्याग गर्नु पर्नेछः- । (क) प्राथमिक अन्वेषण अवधिको अन्त्यसम्ममा उत्पादन क्षेत्रमा पर्ने क्षेत्र बाहेक सुरु करार क्षेत्रको कम्तीमा पचास (५०) प्रतिशत । (ख) पहिलो पटक थप भएको अन्वेषण अवधिको अन्त्य सम्ममा उत्पादन क्षेत्रमा पर्ने क्षेत्र बाहेक सुरु करार क्षेत्रको कम्तीमा पच्चीस (२५) प्रतिशत । (ग) नियम १६ को उपनियम (२) को अधीनमा रही अन्वेषण अवधिको अन्त्य सम्ममा उत्पादन क्षेत्रमा पर्ने क्षेत्रबाहेक सुरु करार क्षेत्रको बाँकी सबै क्षेत्र । स्पष्टीकरण : उपनियम (१) को प्रयोजनको लागि उत्पादन क्षेत्र भन्नाले उत्पादन अनुमतिको निवेदन विचाराधीन रहेको अवस्थामा त्यस्तो निवेदनमा उल्लिखित क्षेत्रलाई समेत जनाउँछ । (२) उपनियम (१) मा जुनसुकै कुरा लेखिएको भए तापनि समय समयमा परित्याग गरिने प्रत्येक क्षेत्र सुरु करार क्षेत्रको (१०) प्रतिशतभन्दा कम हुनु हुँदैन र एकै चक्ला परेको हुनु पर्नेछ । (३) ठेकेदारले कुनै स्थलमा सम्भाव्यता कार्य पूरा भएपछि पनि उत्पादन अनुमतिको लागि निवेदन नगरेमा नेपाल सरकारलाई पहिलो संशोधनद्वारा संशोधित । पेट्रोलियम सम्झौतामा मञ्जुर गरिदिए बमोजिम त्यस्तो स्थलसहितको थप क्षेत्र परित्याग गर्न ठेकेदारलाई आदेश दिने अधिकार हुनेछ । त्यस्तो आदेश भएकोमा ठेकेदारले पेट्रोलियम सम्झौतामा लेखिएबमोजिम त्यस्तो क्षेत्र परित्याग गर्नु पर्नेछ । पहिलो संशोधनद्वारा थप । (४) अन्वेषण अवधिभित्र ठेकेदारले कुनैपनि समयमा करार क्षेत्रको कुनै खण्ड परित्याग गर्न सक्नेछ र त्यस्तो सबै स्वेच्छिक परित्याग उपनियम (१) मा तोकिएको अनिवार्य परित्यागमा समावेश गरिनेछ । परिच्छेद-५ । कार्यक्रम र बजेट तथा पेट्रोलियमको बाँडफाँट । १८. प्रतिवेदन पेश गर्नुपर्ने : (१) ठेकेदारले करार क्षेत्रमा पेट्रोलियम फेला परे वा नपरेको निष्कर्ष सहितको प्रतिवेदन सम्झौता बमोजिम विभागमा पेश गर्नु पर्नेछ । (२) करार क्षेत्रमा पेट्रोलियम फेला परेमा ठेकेदारले त्यसको जानकारी तुरून्त विभागमा दिनु पर्नेछ । १९. सम्भाव्यता कार्यक्रम तथा बजेट पेश गर्नुपर्ने : ठेकेदारले नियम १८ बमोजिम पेट्रोलियम फेला परेको प्रतिवेदन दिएमा त्यसको नब्बे दिनभित्र करार क्षेत्रको व्यापारिक विकास मूल्याङ्कन गर्न विस्तृत सम्भाव्यता कार्यक्रम तथा बजेट समेत विभागमा पेश गर्नुपर्नेछ । २०. विकास कार्यक्रम तथा बजेट र उत्पादन अनुमति : पहिलो संशोधनद्वारा संशोधित । (१) सम्भाव्यता कार्यबाट स्थललाई व्यापारिक रूपमा विकास गर्न सकिने देखिएमा ठेकेदारले मनासिब अवधिभित्र उत्पादन अनुमतिको लागि विभागमा निवेदन दिनु पर्नेछ । त्यस्तो निवेदनमा स्थलको व्यापारिक विकास गर्नको निमित्त विस्तृत विकास कार्यक्रम र बजेट तथा माग गरिएको उत्पादन क्षेत्रको विस्तृत विवरण समावेश हुनु पर्नेछ । (२) ठेकेदारले विभागको स्वीकृति प्राप्त नभएसम्म विकास कार्य गर्नु हुँदैन । विभागले विकास कार्यक्रम र बजेट स्वीकृति गरिसकेपछि उत्पादन अनुमति प्रदान गर्नेछ । (३) उत्पादन अनुमति अन्तर्गतको स्थलको फैलावट जुन स्थलको लागि उत्पादन अनुमति प्रदान गरिएको थियो सो भन्दा फरक भएको पाइएमा अनुमति अन्तर्गतको उत्पादन क्षेत्र त्यसै अनुसार मिलाइनेछ ।
पेट्रोलियम नियमावली २०४१ (Petroleum Regulation, 1984)

विभागले विकास कार्यक्रम र बजेट स्वीकृति गरिसकेपछि उत्पादन अनुमति प्रदान गर्नेछ । (३) उत्पादन अनुमति अन्तर्गतको स्थलको फैलावट जुन स्थलको लागि उत्पादन अनुमति प्रदान गरिएको थियो सो भन्दा फरक भएको पाइएमा अनुमति अन्तर्गतको उत्पादन क्षेत्र त्यसै अनुसार मिलाइनेछ । तर त्यस्तो क्षेत्र परित्याग गरी नसकेको करार क्षेत्रभित्र परेको हुनु पर्नेछ । पहिलो संशोधनद्वारा थप । (४) ठेकेदारले कच्चा तेलसँग संलग्न रहेको वा नरहेको प्राकृतिक ग्याँस पत्ता लगाएमा त्यस्तो प्राकृतिक ग्याँसको व्यापारिक प्रयोगको विकास गर्ने प्रयोजनको लागि विभाग र ठेकेदारले तुरून्त आपसमा छलफल गर्नेछन् । त्यस्तो प्राकृतिक ग्याँसको व्यापारिक प्रयोगको विकास भैसकेको रहेनछ भने पेट्रोलियम सम्झौतामा तोकिएबमोजिम व्यापारिक बजारको विकास गर्न आफूलाई समर्थ बनाउन ठेकेदारलाई उत्पादन अनुमतिको लागि निवेदन दिने अधिकार हुनेछ । त्यस्तो प्राकृतिक ग्याँसको व्यापारिक बजार विकास गर्नलाई ठेकेदारलाई सहयोग गर्न विभाग तथा ठेकेदार दुवैको प्रतिनिधि भएको एउटा समिति स्थापना गरिनेछ । उक्त समितिले फेला पारेको ग्याँसको संयुक्त रूपमा मूल्याङ्कनको पुनरावलोकन, व्यापारिक विकास योजनाको कार्यविधि निर्धारण तथा स्वीकृत कार्यक्रमहरूको कार्यान्वयनको प्रगतिको अनुगमन गर्नेछ । पाँचौ संशोधनद्वारा संशोधित । २१. उत्पादन अवधि: (१) उत्पादन अवधि उत्पादन अनुमति प्राप्त गरेको मितिले तीस वर्षको हुनेछ । (२) उपनियम (१) मा जुनसुकै कुरा लेखिएको भए तापनि काबू बाहिरको परिस्थितिले गर्दा तीस दिनभन्दा बढी अवधिसम्म पेट्रोलियम कार्य स्थगित भएमा विभागले त्यस्तो स्थगित अवधि उत्पादन अवधिमा थप गर्न सक्नेछ । २२. पेट्रोलियमको बाँडफाँट: (१) नेपाल सरकारले करार क्षेत्रबाट उत्पादित सबै पेट्रोलियमको कम्तीमा १२.५ प्रतिशत ऐनको दफा १३ बमोजिम रोयल्टीको रूपमा राख्नेछ । (२) करार क्षेत्रबाट उत्पादित पेट्रोलियमबाट नेपाल सरकारले रोयल्टी राखिसकेपछि र ठेकेदारलाई पेट्रोलियम खर्चको भुक्तानी दिएपछि बाँकी रहन गएको पेट्रोलियम पेट्रोलियम सम्झौताको व्यवस्था अनुसार नेपाल सरकार र ठेकेदारलाई बाँडफाँट गरिनेछ । (३) यस नियमको प्रयोजनको लागि करार क्षेत्रबाट उत्पादित पेट्रोलियम भन्नाले करार क्षेत्रभित्र प्रत्येक स्थलबाट उत्पादन गरिएको पेट्रोलियममा देहायबमोजिम प्रयोग भएको पेट्रोलियम कटाइए पछि बाँकी रहेको पेट्रोलियम सम्झनु पर्छ : । (क) विश्लेषण, परीक्षण वा पेट्रोलियम कार्यमा प्रयोग भएको पेट्रोलियम, । (ख) विभागको पूर्व स्वीकृति लिई पेट्रोलियम सम्पदाको संरक्षणको लागि बिना मूल्य अन्य ठेकेदारलाई उपलब्ध गराइएको वा बालिएको प्राकृतिक ग्याँस, । (ग) नेपाल सरकारले आफ्नै जोखिममा उपयोग गरेको प्राकृतिक ग्याँस । परिच्छेद-६ । पेट्रोलियम कार्य । २३. विवरण पेश गर्नु पर्ने: (१) ठेकेदारले पेट्रोलियम कार्य सुरु गर्नु भन्दा कम्तीमा तीस (३०) दिन अगावै विभागमा प्रस्तावित कार्यको सम्बन्धमा देहाय बमोजिमको विवरण पेश गर्नु पर्नेछ :- । (क) प्रस्तावित कार्यको विस्तृत कार्यक्रम । (ख) समय तालिका । (ग) त्यस्तो कार्य गरिने क्षेत्रको स्थान अङ्कित नक्शा । (घ) कटकेन्द्रद्वारा काम गराउने भए त्यसको नाम र ठेगाना ।
पेट्रोलियम नियमावली २०४१ (Petroleum Regulation, 1984)

(क) प्रस्तावित कार्यको विस्तृत कार्यक्रम । (ख) समय तालिका । (ग) त्यस्तो कार्य गरिने क्षेत्रको स्थान अङ्कित नक्शा । (घ) कटकेन्द्रद्वारा काम गराउने भए त्यसको नाम र ठेगाना । (२) उपनियम (१) बमोजिम पेश गरेको विवरणमा कुनै परिवर्तन गर्न परेमा ठेकेदारले त्यस्तो परिवर्तन गर्नुभन्दा पन्ध्र (१५) दिन अगावै विभागलाई परिवर्तन गरिने कुराको विवरण पेश गर्नु पर्नेछ । (३) उपनियम (१) वा (२) बमोजिमको विवरण प्राप्त भएपछि विभागले ठेकेदारसँग थप विवरण माग गर्न सक्नेछ र त्यसरी मागिएको विवरण यथाशीघ्र विभागलाई उपलब्ध गराउनु ठेकेदारको कर्तव्य हुनेछ । २४. पेट्रोलियम कार्य सञ्चालन गर्ने स्तर तोक्ने: विभागले कुनै खास किसिमको पेट्रोलियम कार्यको सम्बन्धमा कुनै मान्यता प्राप्त प्रतिष्ठित व्यावसायिक संस्थाद्वारा प्रकाशित तेल क्षेत्र सञ्चालन स्तरमा नेपालको स्थिति अनुरूप कुनै हेरफेर गरी वा नगरी ठेकेदारले त्यस्तो स्तर पालन गर्नुपर्ने गरी तोकी दिन सक्नेछ । २५. पेट्रोलियम कार्यको सञ्चालन: पेट्रोलियम कार्य सञ्चालन गर्दा ठेकेदारले देहाय बमोजिम व्यवस्था गर्नु पर्नेछ : । (क) सम्पूर्ण यन्त्र, उपकरण र औजारहरूको वरपर सुरक्षित क्षेत्र स्थापना गर्ने । (ख) इनार खन्ने रिङ्ग, जेनेरेटर र अन्य बनौटहरूको कम्तीमा पचास (५०) मिटर दूरीमा छेक्वार लगाउने । (ग) पेट्रोलियम कार्यमा प्रयोग गरिने सम्पूर्ण विस्फोटक पदार्थ, डिटोनेटर तथा त्यस्तै किसिमको जोखीमी पदार्थहरूको लागि सुरक्षित सञ्चय क्षेत्रको व्यवस्था गर्ने । (घ) जीउज्यान, धनसम्पत्ति वा बालीनालीको हानि नोक्सानी हुन नदिने । (ङ) प्रत्येक कार्य क्षेत्रमा काम गर्ने कामदारहरूको अभिलेख राख्ने र त्यसको प्रतिलिपि त्यस्तो क्षेत्रमा कार्य सुरु गरेको मितिले पन्ध्र (१५) दिनभित्र विभागमा पठाउने । (च) विभागले तोकिदिए बमोजिमको ढाँचामा कामदारहरूको दर्ता किताब राख्ने र प्रत्येक महिना थप गरिएको वा काम छाडी गएका कामदारहरूको विवरण अर्को महिनाको पहिलो हप्ताभित्र विभागमा पठाउने । (छ) पेट्रोलियम कार्यको सिलसिलामा कुनै कामदार आफ्नो कर्तव्य पालना गर्दा सख्त घाइते भएमा बहत्तर (७२) घण्टाभित्र विभागमा प्रतिवेदन दिने । (ज) प्रत्येक कार्य क्षेत्रमा प्राथमिक उपचारको लागि आवश्यक औषधि तथा साधन राख्ने र कामदारहरूको लागि स्वास्थ्यकर वातावरण कायम गर्ने । (झ) पेट्रोलियम सम्झौतामा व्यवस्था भएबमोजिम आवश्यक बीमाको व्यवस्था गर्ने । (ञ) प्रत्येक कार्य क्षेत्रमा सुरक्षा तथा आगो निभाउने उपकरणको व्यवस्था गर्ने । २६. इनारको सञ्चालन र सम्भार: (१) ठेकेदारले इनारमा कुनै ड्रिलिङ्ग वा वर्क ओभर कार्यहरू गर्नुभन्दा कम्तीमा पन्ध्र (१५) दिन अगावै ड्रिलिङ्ग कार्यक्रमको विस्तृत विवरणसहित त्यस्तो कार्यको लिखित सूचना विभागलाई दिनु पर्नेछ । ठेकेदारले लगिङ्ग वा केसिङ्ग कार्य गर्नुभन्दा अगावै त्यस्तो कार्यहरूको सम्भव भएसम्मको विवरण विभागलाई दिनु पर्नेछ । (२) इनार खन्दा, उत्पादन तथा सम्भार कार्य गर्दा ठेकेदारले देहायबमोजिम गर्नु पर्नेछ : । (क) उत्पादन क्षेत्रको सिमाना नाघने गरी भूमिगत ठाडो सतहलाई छेड्ने इनार खन्न हुँदैन ।
पेट्रोलियम नियमावली २०४१ (Petroleum Regulation, 1984)

ठेकेदारले लगिङ्ग वा केसिङ्ग कार्य गर्नुभन्दा अगावै त्यस्तो कार्यहरूको सम्भव भएसम्मको विवरण विभागलाई दिनु पर्नेछ । (२) इनार खन्दा, उत्पादन तथा सम्भार कार्य गर्दा ठेकेदारले देहायबमोजिम गर्नु पर्नेछ : । (क) उत्पादन क्षेत्रको सिमाना नाघने गरी भूमिगत ठाडो सतहलाई छेड्ने इनार खन्न हुँदैन । (ख) प्रत्येक इनारमा अकस्मात पेट्रोलियम निष्कासन नियन्त्रण गर्ने उपकरण (ब्लोआउट प्रिभेन्टर) जडान गरी चालू हालतमा राख्नु पर्नेछ र निर्धारित तरिकाबमोजिम त्यस्तो उपकरणको समय समयमा परीक्षण गरी त्यसको अभिलेख राख्नु पर्नेछ । (ग) कुनै इनारबाट अकस्मात पेट्रोलियम निष्कासन (ब्लोआउट) हुन नदिन उचित परिमाणमा उपयुक्त गुणको माटो प्रयोग गर्नु पर्नेछ । (घ) इनारको सम्पूर्ण गहिराइमा दश (१०) मिटरको दूरीमा पहिलो संशोधनद्वारा थप । वा विभागले निर्देश गरे बमोजिम नबढाई कटान (कटिङ्ग) नमूना लिनु पर्नेछ र त्यस्तो नमूनाहरूमा सम्बन्धित इनारको नम्बर र गहिराइ उल्लेख गरी राख्नु पर्नेछ । (ङ) कोर नमूना लिइएमा कोरहरूलाई विभाजन गरी स्टाटिग्राफिक क्रमानुसार कोर बाकसमा राख्नु पर्नेछ र प्रत्येक कोर बाकसमा कोर सङ्ख्या र कोरहरूको माथिल्लो र तल्लो भागको गहिराइ, कोर प्राप्तिको प्रतिशत र इनारको नामसमेत उल्लेख गरी राख्नु पर्नेछ । (च) खण्ड (घ) र (ङ) बमोजिम लिइएको कटान र कोर नमूनाको एक भाग मनासिब समयभित्र विभागलाई उपलब्ध गराउनु पर्नेछ । २७. बहावदर नाप्ने उपकरण र विधि: (१) कच्चा तेल वा प्राकृतिक ग्याँस उत्पादन गर्दा ठेकेदारले कच्चा तेल वा प्राकृतिक ग्याँसको बहावदर नाप्नको लागि विभागले तोकिदिए बमोजिमको उपकरण जडान गर्नु पर्नेछ । (२) उपनियम (१) बमोजिम उपकरणको जडान गर्ने तरिका वा कच्चा तेल वा प्राकृतिक ग्याँसको बहावदर नाप्ने, हरहिसाब गर्ने तथा क्यालिब्रेसन गर्ने प्रक्रिया विभागले तोकिदिए बमोजिम हुनेछ । (३) कच्चा तेलको सापेक्षिक भार तथा औसत तापक्रम र कच्चा तेलमा थिग्रनी (सेडिमेन्ट) र पानीको परिमाण निर्धारण गर्ने आधार र प्रक्रिया विभागले तोकिदिएबमोजिम हुनेछ । (४) कच्चा तेल वा प्राकृतिक ग्याँसको बहावदर नाप्ने उपकरण क्षतिग्रस्त भएमा वा अन्य कुनै कारणले प्रयोग गर्न नसकिने भएमा विभागले स्वीकृति गरेबमोजिम प्राप्त सर्वोत्तम तथ्याङ्क प्रयोग गरी ठेकेदारले बहावदर मूल्याङ्कन गर्नु पर्नेछ । (५) कच्चा तेल वा प्राकृतिक ग्याँसको बहावदर नाप्ने उपकरणको क्यालिब्रेसन पूरा भएको मितिले सात (७) दिनभित्र विभागले तोकिदिएका ढाँचामा ठेकेदारले क्यालिब्रेसनको प्रतिवेदन विभागमा पेश गर्नु पर्नेछ । २८. स्थायी सुविधाहरूको निर्माण, सम्भार तथा प्रयोग: (१) ठेकेदारले उत्पादन क्षेत्रमा पेट्रोलियम कार्यको लागि आवश्यक पर्ने सबै सुविधाहरूको निर्माण, सञ्चालन, मर्मत तथा सम्भार गर्नु पर्नेछ । (२) ठेकेदारलाई उत्पादन क्षेत्रबाहिर पेट्रोलियम कार्यको लागि आवश्यक पर्ने सडक, पाइप लाइन र अन्य यातायात, सञ्चार तथा सञ्चय सुविधाहरूको निर्माण, सञ्चालन, मर्मत तथा सम्भार गर्ने अधिकार हुनेछ । त्यस्तो कार्यहरूको कार्यक्रम र बजेट विभागबाट पूर्व स्वीकृत भएको हुनु पर्नेछ र त्यस्तो कामको लागि आवश्यक जग्गा ऐनको दफा १७ बमोजिम उपयोग वा प्राप्त गर्न सकिनेछ ।
पेट्रोलियम नियमावली २०४१ (Petroleum Regulation, 1984)

त्यस्तो कार्यहरूको कार्यक्रम र बजेट विभागबाट पूर्व स्वीकृत भएको हुनु पर्नेछ र त्यस्तो कामको लागि आवश्यक जग्गा ऐनको दफा १७ बमोजिम उपयोग वा प्राप्त गर्न सकिनेछ । (३) उपनियम (२) मा उल्लेखित सुविधाहरूको निर्माण, सञ्चालन, मर्मत तथा सम्भार नेपाल सरकारले गरेमा नेपाल सरकारले स्वीकृत गरे बमोजिमको उपयुक्त दस्तुर (तारिफ) तिरी त्यस्तो सुविधाहरू उपयोग गर्ने अधिकार ठेकेदारलाई हुनेछ । (४) उपनियम (१) वा (२) बमोजिम निर्माण गरिएका सुविधाहरू ठेकेदारको काममा असर नपर्ने गरी नेपाल सरकार वा अन्य व्यक्तिले समेत पेट्रोलियम सम्झौतामा उल्लेख भएबमोजिम उपयोग गर्न सक्नेछ । पहिलो संशोधनद्वारा संशोधित । (५) भाडामा लिइएका वा अस्थायी प्रयोगको लागि आयात गरिएका सम्पत्तिहरू बाहेक पेट्रोलियमको अन्वेषण, उत्पादन, शुद्धीकरण, ढुवानी वा सञ्चयको निमित्त जडान गरिएका अन्य सबै सम्पत्तिहरू तथा निर्माण गरिएका सबै स्थायी सुविधाहरू जडान वा निर्माण कार्य पूरा भएपछि नेपाल सरकारको सम्पत्ति हुनेछ । (६) उपनियम (५) बमोजिमका सम्पत्ति तथा सुविधाहरूको सबै वा केही भाग पेट्रोलियम सम्झौताको अन्त्यमा नेपाल सरकारले ठेकेदारलाई निजकै खर्चमा हटाउन आदेश दिन सक्नेछ । (७) उपनियम (६) बमोजिम हटाइएका सम्पत्ति तथा सुविधाहरूको स्वामित्व ठेकेदारमा सर्नेछ । २९. पेट्रोलियम कार्य पूरा भएपछि गर्नु पर्ने काम : कुनै क्षेत्रमा पेट्रोलियम कार्य पूरा भए पछि वा पेट्रोलियम सम्झौताको अवधि व्यतित भएपछि वा पेट्रोलियम सम्झौता रद्द भएपछि ठेकेदारले देहाय बमोजिमको काम आफ्नै खर्चमा गर्नु पर्नेछः- । (क) विभागले अन्यथा निर्देशन दिएकोमा बाहेक पेट्रोलियम कार्यमा प्रयोग गरिएको क्षेत्रलाई पूर्वावस्थामा ल्याउने । (ख) मानिस वा जीव जन्तुलाई हुन सक्ने खतराको रोकथामको लागि प्वाल, खाडल, सुरुङ (ट्रेन्च) वा इनारको वरपर पर्खाल वा छेक्वार लगाउने । (ग) विभागले अन्यथा निर्देशन दिएकोमा बाहेक सबै किसिमको बनौट, जग, यन्त्र उपकरण र काममा नआउने अन्य वस्तुहरू हटाउने । परिच्छेद-७ । प्रतिवेदन तथा सूचना । ३०. प्रतिवेदन तथा सूचना : (१) ठेकेदारले आफूले गरेको पेट्रोलियम कार्यसम्बन्धी देहाय बमोजिमको प्रतिवेदन तथा सूचना विभागमा पेश गर्नु पर्नेछः । (क) पहिलो संशोधनद्वारा थप । मासिक, त्रैमासिक तथा वार्षिक प्रतिवेदन । (ख) चुम्बकीय तथा गुरुत्वाकर्षण सर्वेक्षणको प्रतिवेदन । (ग) सतहगत भौगर्भिक सर्वेक्षणको प्रतिवेदन । (घ) साइस्मिक तथ्याङ्कको प्रतिवेदन र त्यसको विवेचन । (ङ) इनार खन्ने कार्यको प्रतिवेदन । (च) पेट्रोलियम भण्डार, स्थलको सीमाको जाँच पडताल तथा आर्थिक मूल्याङ्कन प्रतिवेदन । (छ) पेट्रोलियम उत्पादनको प्रतिवेदन । (ज) सुरक्षासम्बन्धी कार्यक्रम र दुर्घटनाको प्रतिवेदन । (झ) सेवा तथा मालसामान खरिद योजना र कटकेन्दारहरूसँग गरिएको सबै करारको प्रतिलिपिहरू । (ञ) डिजाइनको आधार, विवरण तथा नक्शा र निर्माणको अभिलेखहरू । (ट) पेट्रोलियम कार्यसम्बन्धी प्राविधिक जाँचपडतालको प्रतिवेदन । (ठ) पेट्रोलियम खर्चको विवरण । (ड) शैक्षिक तथा तालिम कार्यक्रमको प्रतिवेदन । (ढ) नेपाल सरकारले तोकिदिए बमोजिमको लेखा प्रणाली अनुसार चाहिने प्रतिवेदन । (ण) विभागले मागेको अन्य कुनै प्रतिवेदन । (२) ठेकेदारले पेट्रोलियम सम्झौता बमोजिम दिनुपर्ने सबै नमूना, प्रतिवेदन, कागजात, तथ्याङ्क तथा जानकारी विभागमा पेश गर्नु पर्नेछ ।
पेट्रोलियम नियमावली २०४१ (Petroleum Regulation, 1984)

(ठ) पेट्रोलियम खर्चको विवरण । (ड) शैक्षिक तथा तालिम कार्यक्रमको प्रतिवेदन । (ढ) नेपाल सरकारले तोकिदिए बमोजिमको लेखा प्रणाली अनुसार चाहिने प्रतिवेदन । (ण) विभागले मागेको अन्य कुनै प्रतिवेदन । (२) ठेकेदारले पेट्रोलियम सम्झौता बमोजिम दिनुपर्ने सबै नमूना, प्रतिवेदन, कागजात, तथ्याङ्क तथा जानकारी विभागमा पेश गर्नु पर्नेछ । ३१. चुम्बकीय तथा गुरुत्वाकर्षण सर्वेक्षण : (१) चुम्बकीय तथा गुरुत्वाकर्षण सर्वेक्षण सम्बन्धमा ठेकेदारले देहायको कुराहरू विभागमा पेश गर्नु पर्नेछ : । (क) १ : ५०,००० र १ : २५०,००० मानको उडान मार्ग नक्शा । (ख) हवाई चुम्बकीय अभिलेखण टेप । (ग) पृथ्वीको चुम्बकीय क्षेत्र (म्याग्नेटिक फिल्ड) को दैनिक अभिलेख । (घ) चुम्बकीय तथा गुरुत्वाकर्षण सर्वेक्षण कार्यमा प्रयोग भएको उपकरणको विवरण । (ङ) पहिलो संशोधनद्वारा संशोधित । पारदर्शी र कागजी प्रिन्टमा ठेकेदारले प्रयोग गरेको मानको साथै मान १ : ५०,००० र १ : २५०,००० को भौगर्भिक बनौटको नक्शा तथा तल्लो भाग (बेसमेन्ट) को गहिराइ र चुम्बकीय तथा गुरुत्वाकर्षणको असर (इन्टेनिसिटी) देखिने नक्शासहित खण्ड (क), (ख) र (ग) को विवेचनासम्बन्धी प्रतिवेदन । (२) खण्ड (क), (ख), (ग) र (घ) सम्बन्धी प्रतिवेदन चुम्बकीय तथा गुरुत्वाकर्षण सर्वेक्षण कार्य पूरा भएको तीस (३०) दिनभित्र र खण्ड (ङ) सम्बन्धी प्रतिवेदन त्यस्तो कार्य पूरा भएको नब्बे (९०) दिनभित्र पेश गर्नु पर्नेछ । पहिलो संशोधनद्वारा संशोधित । ३२. सतहगत भौगर्भिक सर्वेक्षण : ठेकेदारले सतहगत भौगर्भिक सर्वेक्षणको नतिजा त्यस्तो सर्वेक्षण कार्य समाप्त भएपछि उचित समयमा तर कुनै पनि हालतमा छ (६) महिना नघाई देहायका कुराहरू समेत विभागमा पेश गर्नु पर्नेछ : । (क) पारदर्शी तथा कागजी प्रिन्टमा ठेकेदारले प्रयोग गरेको मानको साथै मान १ : ५०,००० र १ : २५०,००० को भौगर्भिक नक्शाहरू र मान १ : ५०,००० को नमूना सङ्कलनको स्थान अङ्कित नक्शाहरू । (ख) चट्टानको किसिम, पेट्रोलोजी, परिमियाविलिटी र पोरोसिटीसमेत उल्लेख गरी पेट्रोलियम भण्डारको विश्लेषण । (ग) पेट्रोलियम सृजना हुने स्रोत चट्टान (सोर्सरक) कूल अर्गानिक कार्बनको किसिम, परिपक्वता र परिमाणको विश्लेषण । (घ) पुरातत्व (पेलेन्टोलोजी) विश्लेषण, समस्थिति (स्टेटिग्राफी) तथा बनौटको वातावरण (इनभायरन्मेन्ट अफ डिपोजिसन) । पहिलो संशोधनद्वारा संशोधित । ३३. साइस्मिक सर्वेक्षण : (१) साइस्मिक सर्वेक्षण सम्बन्धमा ठेकेदारले देहायका कुराहरू विभागमा पेश गर्नु पर्नेछ : । (क) स्रोत तथा सङ्कलन ढाँचाको रेखा चित्रण (प्याटर्न डाइग्राम) । (ख) साइस्मिक सर्वेक्षणमा प्रयोग भएको उपकरणका विवरण । (ग) सर्वेक्षणमा प्रयोग भएको स्थायी चिन्हहरू अङ्कित मान १ : ५०,००० को नक्शाहरू । (घ) पारदर्शी र कागजी प्रिन्टमा ठेकेदारले बेग्लै मान प्रयोग गरेको अवस्थामा सो मान तथा मान १ : ५०,००० र १ : २५,००० को विस्फोटन स्थान (शट प्वाइन्ट) अङ्कित नक्शाहरू । (ङ) स्रोत तरङ्गको विशेषताको विश्लेषण । (च) वेदरिङ प्रोफाइल । (छ) चुम्बकीय फिल्ड टेपहरू र अन्तिम प्रशोधन टेपहरूको साथै पुनः प्रशोधन गरिएको टेप पुनः विवेचना गर्न वा इनारको स्थान यकीन गर्नको लागि प्रयोग गरिएको अवस्थामा त्यस्तो पुनः प्रशोधित टेपहरू ।
पेट्रोलियम नियमावली २०४१ (Petroleum Regulation, 1984)

(ङ) स्रोत तरङ्गको विशेषताको विश्लेषण । (च) वेदरिङ प्रोफाइल । (छ) चुम्बकीय फिल्ड टेपहरू र अन्तिम प्रशोधन टेपहरूको साथै पुनः प्रशोधन गरिएको टेप पुनः विवेचना गर्न वा इनारको स्थान यकीन गर्नको लागि प्रयोग गरिएको अवस्थामा त्यस्तो पुनः प्रशोधित टेपहरू । (ज) पारदर्शी र कागजी प्रिन्टमा प्रति सेकेन्ड दश सेन्टिमिटर तथा प्रति सेकेन्ड पाँच सेन्टिमिटर ठाडो मानको प्रशोधित तथा प्रशोधित साइस्मिक सेक्सनहरू । (झ) ठेकेदारले विवेचना गरेको र पुनः विवेचना गरेको साइस्मिक सेक्सनका प्रतिहरू । (ञ) प्रत्येक विस्फोटन स्थानहरू (शट प्वाइन्टस्) वा ठेकेदारले निश्चित गरेको इन्टरभल भेलोसिटी तथा भेलोसिटी विश्लेषण । (ट) ठेकेदारले विवेचना गरेको प्रत्येक सतह (होराइजन) को मोटाई, बनावट फेसिस, वातावरण, भू-रासायनिक परिपक्वता सहितको साइस्मिक विवेचना तथा ठेकेदारले आफ्नो अध्ययनको समयमा तयार पारेको अन्य विवेचित नक्शाहरू । (ठ) ठेकेदारले प्रयोग गरेको मानको साथै मान १:२५,००० मा खण्ड (ञ) तथा (ट) अन्तर्गत तयार पारिएका नक्शाहरू । (२) खण्ड (क), (ख), (ग), (घ), (ङ), (च), (छ), (ज) र (झ) अन्तर्गतका प्रतिवेदनहरू साइस्मिक प्रोफाइलहरू प्राप्त भएपछि यथाशक्य छिटो र साइस्मिक प्रोफाइलको विवेचना समाप्त भएपछि त्यसको साठी (६०) दिनभित्र पेश गर्नु पर्नेछ । (३) खण्ड (ञ), (ट) र (ठ) अन्तर्गतका प्रतिवेदनहरू विवेचना कार्य पूरा भएको नब्बे (९०) दिनभित्र पेश गर्नु पर्नेछ । ३४. अन्वेषण तथा उत्पादन इनारको खनन : अन्वेषण तथा उत्पादन इनारको खनन सम्बन्धमा ठेकेदारले देहायका समयावधिभित्र देहायका कुराहरू विभागमा पेश गर्नु पर्नेछ : । (क) प्रत्येक दिनको १३:०० बजेभित्र निम्नलिखित विवरण सहित अघिल्लो दिनको प्रतिवेदन : । (१) इनार र ठेकेदारको नाम । (२) कार्य सञ्चालन मिति र समय । (३) ड्रिलिङ रिगको नाम । (४) सम्बन्धित इनारमा पहिले काम भएका दिनहरू । (५) प्रतिवेदन दिँदाको समयमा इनारको गहिराइ । (६) इनारको ब्यास । (७) ड्रिलिङ बिटको प्रकार, र नाप । (८) इनारको झुकाव । (९) ड्रिलिङ माटोको प्रकार, तौल र विवरण । (१०) विगत २४ घण्टाभित्रको काम र समस्या । (११) विगत २४ घण्टाभित्रको प्रस्तर तत्व (लिथोलोजी) । (१२) पेट्रोलियम पत्ता लागेको । (१३) केसिङको प्रकार, नाप, तौल र गहिराइ । (१४) जोडाइ (सिमेन्टिङ) । (१५) अकस्मात पेट्रोलियम निष्कासन अवरोधक (ब्लोआउट प्रिभेन्टर), केसिङ र अन्य सम्बन्धित उपकरणको चाप परीक्षण । (१६) लगिङको प्रकार र गहिराइ सहितको इनारको लगिङ । (१७) कोर नमूनाको सङ्कलन । (१८) वहावको परीक्षण र त्यसको गहिराइ । (१९) इनारको परित्याग । (२०) ड्रिलिङ रिङ फुकुवा गरिएको । (२१) मौसमको अवस्था । पहिलो संशोधनद्वारा संशोधित । (ख) साधारण लगिङ कार्यको सिलसिलामा विभिन्न मानमा प्राप्त इनारको लगको अतिरिक्त लगिङ कार्य पूरा भएको तीस (३०) दिनभित्र पारदर्शी र कागजी प्रिन्टमा मान १ : १००० को लगातार स्प्लाइसड गरिएका इनारका पूर्ण लगहरू । पहिलो संशोधनद्वारा संशोधित । (ग) इनार पूरा भएको नब्बे (९०) दिनभित्र सोको प्रतिवेदन पेश गर्नु पर्नेछ ।